b'\n_START_ARTICLE_\nVesoljska postaja\n_START_PARAGRAPH_\nVesoljska postaja (tudi orbitalna postaja) je umetno nebesno telo, zgrajeno z namenom prebivanja ljudi v vesolju. Do danes obstajajo samo orbitalne postaje, ki kot sateliti kro\xc5\xbeijo v tirnici okoli Zemlje._NEWLINE_Glede na zgradbo lo\xc4\x8dimo dva tipa vesoljskih postaj,\xc2\xa0\xc2\xbbmonolitne\xc2\xab\xc2\xa0in modularne. Prve so zgrajene in izstreljene v enem kosu, pri novej\xc5\xa1em drugem tipu, katerega predstavnika sta Mednarodna vesoljska postaja in Mir, pa na so Zemlji zgrajeni posamezni moduli, ki se sestavijo v vesolju._NEWLINE_Vesoljske postaje gradijo v raziskovalne in voja\xc5\xa1ke namene; zadnja voja\xc5\xa1ka postaja je bil Saljut 5, ki je deloval med letoma 1976 in 1977. Omogo\xc4\x8dajo bivanje \xc4\x8dloveka v vesolju dlje \xc4\x8dasa kot drugi tipi vesoljskih odprav, tudi po ve\xc4\x8d kot eno leto. Rekord leta 2008 zna\xc5\xa1a 437.7 dni, na krovu Mira ga je dosegel Rus Valerij Poljakov med letoma 1994 in 1995.'